Grans | Xarxa de Competències Bàsiques
Arxiu d'etiquetes: Grans
Planificació i programació. És un tema amb accions i informacions o bé un plantejament problematitzat?
Es planifica una activitat relacionada amb els continguts del currículum a treballar per a dur a terme els primers dies de curs, sense saber si esdevindrà un projecte. Esdevé un projecte quan tant als alumnes com a la mestra els sorgeixen prou preguntes com per seguir investigant. A partir d’aquí es van plantejant activitats i experiments que es van connectant amb els continguts a treballar, des dels diferents àmbits (científic, lingüístic, matemàtic, ús de les TIC..)
Un dels aspectes que queden garantits amb aquesta forma de treballar és la flexibilitat, ja que no és un projecte tancat i planificat amb anterioritat , sinó que va creixent segons l’interès dels alumnes i les possibilitats que dóna el projecte de relacionar-lo amb diferents continguts.
Quines són les preguntes que guien el projecte?
Aquesta activitat comença com un repte de primer dia de curs i acaba derivant en un projecte. Hi havia una idea molt clara de l’experiment que es volia dur a terme, que era treballar les densitats dels líquids, però tot i tenir clar que el millor és començar amb una bona pregunta investigable no la vam saber trobar.
Al llarg del projecte sí que han anat sorgint preguntes tant per part dels docents com per part dels alumnes.
Preguntes del docent
Com es calcula la densitat d’un líquid?
Segons la densitat, on es col.locarà cada líquid?
Amb quines unitats cal treballar?
Com es fa per canviar d’unitat?
Què volen dir les paraules matèria, volum i densitat?
Fem l’experiment amb la mantega hem pogut veure els quatre canvis d’estat de la matèria? I si tornem a repetir l’experiment?
On hem de llençar l’oli de la mantega? El podem llençar a la pica?
Si barregem l’oli de la mantega amb aigua, com els podem separar?
Quina relació hi ha entre la notícia del Prestige i la densitat?
Quins reptes matemàtics poden extreure d’aquesta notícia?
Com a activitat d’avaluació de final del projecte els plantegem la pregunta: Què ha passat i perquè?
Preguntes dels alumnes?
Davant d’un experiment els alumnes en petit grup es fan preguntes:
Quins líquids agafarem?
En quin ordre els col.locarem?
Quin líquid és més resistent? Quin menys?
Perquè quan els barregem alguns tornen a l’estat inicial i d’altres no?
El resultat seria diferent si canviéssim l’ordre?
Influeix en el resultat que posem els líquids ràpid o poc a poc?
D’altra banda , un cop fets els experiments com a grup classe ens sorgeixen noves preguntes:
Què passa si barregem alguns líquids? Retornen al seu estat inicial?
Per què quan hem barrejat l’aigua destil.lada i el caramel líquid, si tenen densitats diferents, no s’han tornat a separar?
Quan escalfem la mantega, el que surt és vapor d’aigua o vapor de mantega?
Què vol dir vapor?
Quan escalfem la mantega , perquè fa olor de mantega si el que s’evapora és aigua?
Objectius d’aprenentatge, competències i continguts
Argumentar oralment i per escrit les propostes de solució del treball d’investigació
Cercar i contrastar informació en diferents suports (textos informatius, documentals, vídeos en llengua anglesa,…)
Aprendre a planificar la seva feina i a organitzar la informació.
Plantejar-se preguntes.
Saber comunicar als altres el nostre procés i els resultats obtinguts, tant oralment com per escrit (pautes per fer un bon escrit, tenir present la ortografia, coherència, l’estructura…)
Augmentar la comprensió lectora de textos científics a partir de la lectura, que pot ser individual o amb la mestra com a model.
Conèixer nou vocabulari
Relacionar els nous aprenentatges amb els coneixements previs dels alumnes i fer-ne connexions.
Relacionar els continguts treballats amb notícies reals a la premsa.
Aprendre a utilitzar el diferent material de laboratori i instruments de mesura.
Comprovar les diferents densitats dels líquids
Comprovar les propietats del diferents materials, amb diferent massa i volum.
Promoure la neteja, ordre, manteniment i estalvi dels materials i instrumental.
Fer hipòtesis i treure conclusions a partir d’experiments realitzats a l’aula.
Realitzar activitats d’autoavaluació
Densitat dels líquids
Massa i volum.
Estats de la matèria i els seus canvis
Utilització de material i tècniques específiques de laboratori
Operacions matemàtiques: multiplicació i divisió per la unitat seguida de zeros, multiplicació i divisió de dues xifres
Mesura i comparació de masses i volums de materials diversos
Unitats de mesura i la seva conversió
Fer correus electrònics a experts.
Fer xarxes de relacions, saben extreure les paraules clau per relacionar idees i conceptes.
Publicat dins de Escola Serra i Húnter	| Etiquetat com a Densitat, Grans	| Deixa un comentari